Theo van Gogh (filmaozer)

Diwar-benn ar filmaozer Theo van Gogh eo ar pennad-mañ. M'emaoc'h o klask ur pennad diwar-benn breur Vincent van Gogh, sellit ouzh Theo van Gogh.
Theo van Gogh (23 a viz Gouere 1957 e Den Haag - 2 a viz Du 2004 en Amsterdam) a oa ur filmazour izelvroat. Drouklazhet e voe gant Mohammed Bouyeri.

E vuhez
Theo van Gogh a voe ganet e Den Haag, gourvab da Dheo van Gogh, hag a oa breur Vincent van Gogh. E dad, Johan van Gogh e anv, a laboure evit sevijoù kuzh an Izelvroioù. 
Goude bezañ dilezet ar skol e stagas gant ar sinema, hag e film kentañ, Luger e ditl, a broduas e 1982. Gant daou eus e filmoù e tapas prizioù Gouden Kalf : Blind Date e 1996 hag In het belang van de staat e 1997. Aktour e voe ivez e-barzh De noorderlingen (1992).

Reuz
Meur a wech e voe spontet kefredourien yuzev ganr ar pezh a lavaras Theo van Gogh diwar-benn « ar preder yuzev tro-dro da Auschwitz ». A-enep dezhañ e savas an istorourez yuzev Evelien Gans, ha neuze e skrivas van Gogh er gelaouenn Folia Civitatis : « Me' soñj din e ra an itron Gans huñvreoù orgedus, hag enno e vez fouzhet gant Josef Mengele ». E 1991 e rankas paeañ ur c'hastiz abalamour d'e film Moviola, peogwir e oa kaoz ennañ eus « stered melen o fouzhañ e kambreier gaz » hag eus « c'hwezh ar c'haramel » a glev pa vez devet yuzevien tapet gant kleñved ar sukrHanan Nhass, « …kwam Theo van Gogh voor de rechter », Trouw, 22 a viz Du 2004. E 1995 e voe savet klemm en-dro, peogwir en doa skrivet en ur pennad e oa Jezuz « pesk brein NazarethIbid. ». Ar memes tra a oa bet lavaret c'hoazh gant ar skrivagner Robert Loesberg.

Da vare dibenn e vuhez e kemmas, hag e tagas dreist-holl an Islam hag ar vuzulmiz, hag a voe lesanvet gantañ « fouzherien bidiez ». E 2004 e kenlabouras gant Ayaan Hirsi Ali (ganti e oa bet savet senario ar film) hag e savjont ur film berr anvet Submission, diwar-benn sujidigezh ar maouezed en Islam. Meur a c'hourdrouz a zegemeras van Gogh goude-se, dre m'en doa diskouezet en e film ur vaouezh en he noazh, skrivet warni frazennoù tennet eus ar C'horan.

Drouklazh van Gogh
D'an 2 a viz Du 2004 e voe gloazet Theo van Gogh gant Mohammed Bouyeri en ul lec'h foran : meur a wech e tennas warnañ gant un arm-tan, betek lazhañ anezhañ. En holl e voe kavet eizh tenn e korf van Gogh. Dic'houzouget, ha tost dibennet e voe ivez van Gogh gan Bouyeri. Bouyeri a blantas ivez div gontell e bruched van Gogh. Ouzh dornell unan eus an div gontell e oa staget ul lizher da Ayaan Hirsi Ali. 
Daou viz a-raok en doa Theo van Gogh aozet ur film berr anvet Submission, asambles gant Ayaan Hirsi Ali. Er film e tiskoueze van Gogh maouezed a blege da Zoue da gentañ, hag a gaozee war ton an dae da-heul. Lavarout a raent da Allah e talveze sujañ d'e lezennoù kement ha kaout ur vuhez leun a walleurioù, hag e lavarent ivez ne vefent ket mui suj ma ne cheñche ket doare. 

Da enoriñ Theo van Gogh e voe savet un delwenn anvet De Schreeuw (an huchadenn), gant Jeroen Henneman. Diskouezet e voe ez-ofisiel d'an 18 a viz Meurzh 2007. He gwelout a c'haller en Oosterpark, e karter Watergraafsmeer, en Amsterdam.

E filmoù
 Luger, 1982
 Een dagje naar het strand, 1984
 Charley, 1986
 Terug naar Oegstgeest, 1987
 Loos, 1989
 Vals licht, 1993
 Ilse verandert de geschiedenis, 1993
 06, 1994
 Reunie, 1994
 Eva, 1994
 Een galerij: De wanhoop van de sirene, 1994
 De Eenzame Oorlog Van Koos Tak, 1995
 Blind Date, 1996
 Hoe ik mijn moeder vermoordde,  1996
 In het belang van de staat, 1997
 Au!, 1997
 De Pijnbank, 1998
 Baby Blue, 2001
 De nacht van Aalbers, 2001
 Najib en Julia, 2002
 Interview, 2003
 Zien, 2004
 Submission, 2004
 Cool, 2004
 0605, 2004
 Medea, 2005
 Bad'' (diechu, ar filmañ a oa raktreset e 2005)

 Daveoù 

Liamm diavaez
 Lec'hienn ofisiel

Rummad:Filmaozerien an Izelvroioù
Rummad:Tud lazhet gant islamourien
Rummad:Ganedigezhioù 1957
Rummad:Marvioù 2004